دونیا ائتنواسپور کنفدراسیونو طرفین‌دن بو ایل اوچونجوسو دوزنله‌نه‌جک ائتنواسپور مدنیت فستیوالی ۹-۱۳ می‌ده استانبول یئنی‌قاپی میدانین‌دا گئچیریله‌جک.
دونیا ائتنواسپور کنفدراسیونون‌دان وئریله‌ن معلوماتا گؤره، گله‌نک‌سل اسپورلارین یاشادیلماسی و یئنی نسیللره بوراخیلماسی هدفینی هر ایل گئتدیکجه بؤیودن ائتنواسپور مدنیت فستیوالی، بو ایل داها زنگین، چئشیدلی، اؤزگون بیر ایچریکله ائدیله‌جک.
یئنی‌قاپی میدانین‌دا قورولاجاق اؤزل ساحه‌ده حیاتا گئچیریله‌جک و ۵ گون داوام ائد‌جک اولان فستیوالین گله‌نک‌سل حالا گلن آبا گولشی، ماس گولشی، مانگالا و آتلی اوخ آتما کیمی تدبیرلرینه بو ایل بیر سورپریز داها علاوه اولوناجاق.
عرب دونیاسین‌دا اؤنم‌لی بیر یئر توتان شاهینلر ده ائتنواسپور مدنیت فستیوالی چرچیوه‌سین‌ده ایستانبولا گتیریله‌جک.
فستیوال‌دا شاهینلرین یانیندا آنادولونون مشهور دوغان قوشلاری دا اولاجاق.
دوغانچیلار درنگی عضولری فستیوال‌دا ان اؤزل قوشلاری گتیره‌رک گؤی اوزونده محتشم بیر گؤستری سونمایا حاضیرلاشیر.
ان سرعت‌لی قوش کیمی تانینان دوغانلار ساعات‌دا تخمیناً ۳۲۰ کیلومتردن یوکسک سرعتلره چیخابیلیر.
